cyanic-selkie/wikianc huggingface dataset:
Uurainen
Historiaa
Uurainen esiintyy vanhoissa asiakirjoissa 1800-luvun puoliväliin asti nimellä Kuukkajärvi ja joskus myös Minkkilänä. Se muodostui Saarijärvestä erotetuksi rukoushuonekunnaksi vuonna 1801, ja siihen liitettiin myös osia silloisesta Laukaasta. Seurakunnan kappeli valmistui 1856, ja se itsenäistyi omaksi seurakunnaksi 1886. Tällöin kunnassa oli 1 058 asukasta. Vuonna 1900 väkiluku oli 3 153. Nykyinen Uuraisten kirkko on rakennettu vuonna 1904 entisen paikalle. Siihen liittyvä tapuli on rakennettu 1882 lääninarkkitehti Alfred Cavénin piirustusten mukaan.
Vuonna 1976 Uuraisten kunnanjohtajaksi valittu Sirpa Rautio oli Suomen ensimmäinen naispuolinen kunnanjohtaja.
Trombi tai syöksyvirtaus tuhosi vuonna 2010 Uuraisilla matkailuvaunualueen.
Talous
Vuonna 2015 kunnassa oli 804 työpaikkaa. Niistä 12 % oli alkutuotannossa (maa-, metsä- ja kalataloudessa), 68 % palveluissa ja 17 % jalostuksessa. Alkutuotannon osuus oli neljä kertaa niin suuri kuin koko maassa (3 %).
Vuonna 2016 eniten yhteisöveroa maksaneet yritykset olivat Kuljetusliike Ville Silvasti, Rakennusliike Well-Done ja Metallisorvaamo Pitkänen. Suurimpia työllistäjiä ovat betonielementtejä valmistava Parma Oy, puuntyöstöteriä mekaaniselle puuteollisuudelle valmistava Leitz KES Metalli Oy sekä metallilaitteita ja -rakenteita valmistava Jake-Man Oy.
Väestönkehitys
Vuonna 2016 Uurainen arvioitiin Keski-Suomen ”muuttovetovoimaisimmaksi kunnaksi”.
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
Taajamat
Vuoden 2016 lopussa Uuraisilla oli 3 747 asukasta, joista 1 568 asui taajamissa, 2 161 haja-asutusalueilla ja 18:n asuinpaikat eivät olleet tiedossa. Uuraisten taajama-aste on 42,0 %. Uuraisten taajamaväestö jakautuu kahden eri taajaman kesken:
Kunnan keskustaajama on lihavoitu.
Seurakunnat
Vuoden 2018 aluejaon mukaan Uuraisilla on seuraavat Suomen evankelis-luterilaisen kirkon seurakunnat:
Itsenäisenä helluntaiseurakuntana Uuraisilla toimii Uuraisten helluntaiseurakunta.
Suomen ortodoksisen kirkon seurakunnista Uuraisten alueella toimii Jyväskylän ortodoksinen seurakunta.
Palvelut
Uuraisten terveysaseman palveluista ja muista perustason terveyspalveluista vastaa tuottajana neljän kunnan yhteinen Jyväskylän yhteistoiminta-alueen terveyskeskus vuodesta 2011 alkaen.
Ruokakulttuuri
Uuraisten pitäjäruoiksi nimettiin 1980-luvulla naudan- ja sianlihapata lihasuolainen, perunasoppa ja litukkarieska.
Monacon Grand Prix 1994
Monacon Grand Prix 1994 oli Formula 1 -sarjan osakilpailu, joka ajettiin 15. toukokuuta 1994 Monacon katuradalla. Karl Wendlinger kolaroi voimakkaasti aika-ajoissa, minkä takia hän joutui kahdeksi viikoksi koomaan. Hän kuitenkin selvisi tilanteesta hengissä. Vain yksi Williams osallistui kilpailuun, eikä sekään pystynyt ajamaan edes yhtä kierrosta loppuun kolarin takia. Kilpailun voitti ylivoimaisesti Michael Schumacher.
Ennen starttia kaksi ensimmäistä lähtöruutua oli jätetty tyhjiksi ja niihin oli maalattu Brasilian ja Itävallan liput edellisessä kilpailussa kuolleiden Ayrton Sennan ja Roland Ratzenbergerin muistoksi. Itse kilpailun startissa ruudusta 2 lähtenyt Mika Häkkinen ja Damon Hill kolaroivat. Molemmat keskeyttivät. Michael Schumacher saavutti ensimmäisen paalupaikkansa lisäksi kyseessä oli Benetton-tallin ensimmäinen paalupaikka kahdeksaan vuoteen.
Michael Somare
Michael Thomas Somare (9. huhtikuuta 1936 Rabaul, Uuden-Guinean territorio – 26. helmikuuta 2021 ) oli papuauusiguinealainen poliitikko. Hän toimi maansa pääministerinä kolmeen otteeseen: vuosina 1975–1980, 1982–1985 ja 2002–2011. Kaksi ensimmäistä kauttaan hän oli Pangu-puolueen jäsen, myöhemmin hän johti Kansallista allianssipuoluetta. Somare toimi pääministeriyksiensä välisenä aikana vuosina 1988–1992 Papua-Uuden-Guinean ulkoministerinä.
Somare syntyi Rabaulissa vuonna 1936, mutta hän oli vielä lapsi, kun hän muutti perheensä mukana Itä-Sepikin Karaun kylään, joka oli hänen isänsä esivanhempien kotipaikka. Somare myös koki Itä-Sepikin kodikseen, mistä hän myös alkoi myöhemmin luoda poliittisen kannatuksen pohjaansa.
Somare kävi peruskoulunsa alun toisen maailmansodan aikana japanilaisten johtamassa koulussa ja oppi sitä kautta lukemaan, kirjoittamaan ja laskemaan japaniksi. Myöhemmin hän valmistui opettajaksi ja toimi jonkin aikaan radiotoimittajana.
System of a Down (albumi)
System of a Down on System of a Downin 30. kesäkuuta 1998 julkaisema debyyttialbumi. Albumi nauhoitettiin Los Angelesissa, Kaliforniassa marraskuun 1997 ja maaliskuun 1998 välisenä aikana. Musiikkityyli on Alternative metal ja pituutta albumilla on 40 minuuttia ja 41 sekuntia.
Michael Somare
Somare perusti vuonna 1967 Pangu-puolueen, ja seuraavana vuonna hänet valittiin Papuan ja Uuden Guinean parlamenttiin. Somare valittiin vuonna 1972 Australian hallinnoiman Papuan ja Uuden-Guinean territorion pääministeriksi ja sitoutui johtamaan valtion itsehallintoon ja itsenäisyyteen.
System of a Down (albumi)
Japanissa levyllä on julkaistu myös kappaleet "Marmalade" ja "Störagéd".
Michael Somare
Papua-Uusi-Guinea itsenäistyi vuonna 1975, ja Somare valittiin maan ensimmäiseksi pääministeriksi. Hän toimi lopulta pääministerinä neljä kautta ja kaikkiaan 17 vuotta. Häntä pidetäänkin Papua-Uuden-Guinean rauhallisen itsenäistymisen avainhahmoina, ja häntä kutsutaan koko maassa nimellä ”Papa blo Kantri”, ”Kansakunnan isä”. Somare oli pääministerinä 1975–1980, 1982–1985 ja 2002–2011. Somaren viimeinen kausi päättyi perustuslailliseen kriisiin. Hän oli pitkään lääketieteellisessä hoidossa Singaporessa, ja Peter O’Neill pyrki syrjäyttämään hänet. Papua-Uudessa-Guineassa oli jonkin aikaan kaksi hallitusta, mutta tilanne ratkesi O’Neillin voitettua vuoden 2012 vaalit.
Sentromeeri
Sentromeeriksi kutsutaan metafaasivaiheen kromosomin osaa, joka liittää kromatidit toisiinsa. Se on jakso emäspareja, jonka päälle kinetokori, eli mikrotubulukset kromosomiin yhdistävä proteiinikompleksi rakentuu. Sentromeerin koko vaihtelee lajeittain: eläinten sentromeerit ovat pituudeltaan miljoonia emäspareja, kun taas esimerkiksi hiivojen sentromeerien pituus voi olla vain n. 200 emäsparia. Eläinsentromeerit koostuvat tuhansia kertoja toistetuista satelliittijaksoista, jotka liittyvät kinetokorikompleksiin. Esimerkiksi ihmisen sentromeerisestä heterokromatidista koostuva α-satelliitti on 171 emäsparin jakso, jota toistetaan n. 100 000 kertaa.
Tyynenmeren Grand Prix 1994
Tyynenmeren Grand Prix 1994 oli Formula 1 -sarjan kauden osakilpailu, joka ajettiin 17. huhtikuuta Tanaka International Circuit -radalla Aidassa, Japanissa. Kilpailun voitti ylivoimaisesti Michael Schumacher.
Kilpailu
Lämmittelykierroksen päätyttyä autot asettuivat lähtöruudukkoon odottamaan lähtövalojen syttymistä. Varikkomuurilta heiluteltiin keltaisia lippuja, koska Olivier Panis heilutti käsiään merkiksi auton sammumisesta. Vihreä valo kuitenkin syttyi lähdön merkiksi. Schumacher sai paremman lähdön kuin paalulta startannut Ayrton Senna, joka ensimmäisessä mutkassa pyörähti Mika Häkkisen tönäisystä ja osui Ferrari-kuljettaja Nicola Lariniin. Senna joutui keskeyttämään, kuten myös Larini ja Mark Blundell, joka pyörähti törmättyään toisen auton kanssa.
Schumacher johti kolmen kierroksen jälkeen noin kolmella sekunnilla toisena ollutta Mika Häkkistä. Kolmantena oli Damon Hill, joka oli hyvin lähellä Häkkistä. Pian Hill kuitenkin ajoi nurmikolle, ja putosi useita sijoja jääden Jos Verstappenin ja Christian Fittipaldin väliin yhdeksänneksi. Hill alkoi ajaa takaa edessään ollutta Verstappenia. Hillin ensimmäinen ohitusyritys ei tuottanut tulosta, ja hän ajoi parin mutkan kuluttua hieman leveäksi. Kierroksen kuluttua hän onnistui pääsemään Verstappenista ohi samassa mutkassa, jossa yritti sitä edelliselläkin kierroksella. Pikkuhiljaa Hill nousi lähemmäs kärkeä ohittamalla Heinz-Harald Frentzenin ja Fittipaldin. Kierroksella 12 Hill onnistui nousemaan neljännelle sijalle ohittaen Martin Brundlen ja Rubens Barrichellon. Samalla Schumacherin ajoi kärjessä muilta karkuun. Ero toisena ajavaan Häkkiseen oli jo lähes kymmenen sekuntia.
Pian Hill saavutti kolmantena ajaneen Gerhard Bergerin, mutta ei onnistunut pääsemään hänestä ohi, vaikka ohitus kerran oli lähellä. Häkkisen tehdessä ensimmäistä varikkopysähdystään hän sammutti autonsa, minkä takia aikaa kului hukkaan. Samalla kierroksella myös Hill tuli tekemään varikkopysähdyksensä, mutta se sujui ongelmitta. Nyt Hill oli taas lähellä Häkkistä, kuten ennen Hillin ulosajoa kilpailun ensimmäisillä kierroksilla. Varikkopysähdysten takia Häkkinen oli nyt yhdeksäs ja Hill kymmenes. Vain hieman yli kierros varikolla käynnin jälkeen Häkkisen vauhti alkoi hidastua, ja Hill ohitti hänet. Häkkinen joutui keskeyttämään vaihdelaatikko-ongelmien takia kyseisen kierroksen eli kierroksen 19 päätteeksi.
Kierroksella 42 Ukyo Katayama joutui keskeyttämään moottoririkon takia. Hetken kuluttua myös toinen japanilainen Aguri Suzuki, joka korvasi Eddie Irvinen, joutui keskeyttämään. Eikä kulunut kuin muutama kierros, kun toisella sijalla ajanut Damon Hill joutui keskeyttämään voimansiirtoon tulleiden ongelmien takia.
Kilpailua alusta asti johtanut Schumacher voitti kilpailun yli minuutin erolla toiseksi ajaneeseen Gerhard Bergeriin. Kolmanneksi ajoi Jordan-tallin Rubens Barrichello, jolle palkintosija oli uran ensimmäinen.
Jani Mahanen
Jani Mahanen (s. 12. tammikuuta 1990 Helsinki) on suomalainen jalkapalloilija, joka edustaa Nelosessa pelaavaa Toivalan Urheilijoita. Hän on pelipaikaltaan oikea laitalinkki.
Mahanen pelasi vuosina 2011–2012 Kakkosta IF Gnistanissa yhteensä 23 ottelun verran. Vuonna 2014 hän pelasi Kuopion Palloseurassa kuusi Veikkausliiga-ottelua ja KuFu-98:ssa 17 Kakkosen ottelua. Ensiesiintymisensä pääsarjatasolla Mahanen teki 12. huhtikuuta 2014, kun KuPS hävisi vieraissa Helsingin Jalkapalloklubille 1–3.
Andrew Eldritch
thumb|200px|Andrew Eldritch M'era Lunassa ([[Hildesheim, Saksa, 2000).]] Andrew "Von" Eldritch (oik. Andrew William Harvey Taylor; s. 15. toukokuuta 1959 Ely, Yhdistynyt kuningaskunta) tunnetaan goottirock-yhtye The Sisters of Mercyn laulajana ja sanoittajana. Hän on alkuperäisen yhtyeen ainoa jäljellä oleva jäsen. Alkujaan Eldritch oli rumpali, ja hän enimmäkseen myös ohjelmoi Sisters of Mercyn rumpuraidat. Eldritch soittaa studiossa myös kitaroita ja kosketinsoittimia, mutta bändin keikoilla hän keskittyy pelkästään laulamiseen. Eldritchille tunnusomaista on hänen matala, omaperäinen ja melankolisen kolkko lauluäänensä sekä runolliset ja joskus poliittisesti latautuneet sanoituksensa.
Varhaiset vaiheet
Andrew Taylor (myöh. Eldritch) syntyi vuonna 1959 Elyssä, Englannin Cambridgeshiressä. Oli tarkoitus että hän lähtisi perheen jalanjäljissä diplomaattiuralle. Tätä silmällä pitäen hän opiskeli Oxfordissa ranskaa ja saksalaista kirjallisuutta, ja jatkoi sitten opintoja Leedsin yliopistossa, jossa aineena oli mandariinikiina. Toisin kuitenkin kävi: Taylorista tulikin rumpali. Hän jätti kesken opintonsa sekä Oxfordissa että Leedsin yliopistossa, eikä ilman loppututkintoa ollut asiaa diplomaatiksi.
Taylor soitti rumpuja useissa paikallisissa yhtyeissä, jotka eivät sen kummemmin ole jääneet historiaan. Sitten hän tapasi kitaristi Gary Marxin, ja The Sisters of Mercy sai alkunsa. Syksyllä 1983 Andy Taylorista tuli Andrew Eldritch. Taiteilijanimensä "Eldritch" Taylorin sanotaan ottaneen H.P. Lovecraftin teoksista. Lovecraftin lempisanoihin kuulunut eldritch tarkoittaa ”outoa ja kammottavaa”. Eldritch (Taylor) itse kuitenkin kiistää tämän ja sanoo, että nimen taustalla on ennemmin kirjailija Philip K. Dick ja se, että ennestään oli jo olemassa toinen tunnettu Andy Taylor (Andrew Taylor, Duran Duran).
Eldritch ja Marx saivat yhtyeeseen seuraavaksi uuden jäsenen: rummut soittaa nimellä Doktor Avalanche tunnettu rumpukone, josta on Sisters of Mercyn uran aikana ollut useita eri "inkarnaatioita". Yhtyeen ensimmäisellä levyllä First and Last and Always Dr. Avalanchen ilmiasu oli Oberheim DMX. Doktor Avalanche on yhtyeen ainoa jäsen, joka on kestänyt Eldritchin rinnalla kautta koko Sisters of Mercyn historian. "Hommasimme sen rumpukoneen, koska en pysty soittamaan rumpuja ja laumaan samanaikaisesti. Jos olisi ollut mahdollista hankkia laulukone, olisi varmaan syntynyt vähän toisenlaista jälkeä", Eldritch kertoi myöhemmin. Tai kone hankittiin, koska huomattiin että Eldritch on parempi laulaja kuin rumpali. "Kolmihenkisen" yhtyeen ensisingle vuonna 1980 oli Damage Done. Eldritch kommentoi tätä ensisinkkua sanoilla: "Sitä on mahdotonta saada käsiin. Ja ihan yhtä mahdotonta kuunneella". Alkujaan Eldritch ei ollut vakavissaan harkinnut uraa muusikkona. Punk-asenteeseen kuului se, ettei musiikinteossa ollut painetta tehdä musiikista uraa. Vuonna 1982 julkaistu single ”Alice”/”Floorshow” kuitenkin muutti tilanteen. Singlessä oli jo laadukkuutta ja sen saama suosio yllätti. Eldritchin asenne muuttui, ja hän alkoi ajatella että oli mahdollista elää musiikilla, joko rocktähtenä, levypomona, tuottajana tai huijarina – tai kaikilla näistä.
Ristiriidat
Eldritch on tunnettu hankalana persoonana, ja hänen kumppaninsa Sisters of Mercyssa ovat vaihtuneet tiheään tahtiin. Yhtyeen toinen alkuperäinen perustajajäsen Gary Marx sai tarpeekseen jo ensimmäisen studiolevyn aikaan 1985, sillä hänen mielestään Eldritchin kanssa oli mahdotonta työskennellä. Varhaisina aikoina lavalla soittivat Gary Marx kitaraa, Eldritch lauloi, Craig Adams oli basistina ja Ben Gunn kakkoskitaristina. Pitkä ja harteikas Marx syöksähteli ja heilui kitaran kanssa roudarinteipillä kasassa pysyvät spittarit jaloissaan. Eldritch taas seisoi varjossa mustaan nahkaan pukeutuneena, roplaten mikkitelinettä ja hönkäillen tupakansavua, laihana ja kiemurtelevana haarojaan nytkyttelemässä. Adams, Gun ja Dr. Avalanche yrittivät pitää tilanteen kurissa, kun Marxin ja Eldritchin kahtiajako pyrki riistäytymään käsistä. "Olimme vain yhteensopimaton pari", Marx muisteli vuonna 2017. Yhtyeen valomiehenä toimiva Phil Wiffin toi keikkailuun tasapainoa: rauhallisena tyyppinä hän sai pidettyä Eldritchin ylikierroksia aisoissa. Loppukesästä 1983 yhtye oli kiertueella Yhdysvalloissa. Silloin Marxin ja Eldritchin välit jo hiersivät jonkin verran. Tilanne paheni niin, että vuosien 1984–85 aikana pari ei ollut enää puheväleissä: muut bändinjäsenet välittivät sanomat miesten välillä. Eldritch lähestyi Marxia uudelleen vuonna 1995, ja pari teki musiikillista yhteistyötä. Se ei kuitenkaan lopulta johtanut mihinkään, ja myöhemmin Marx julkaisi materiaalin levyllä nimeltä Nineteen Ninety Five And Nowhere.
Basisti Craig Adams jakoi kiertueella huoneen Andrewin kanssa, ja oli aina vain ärtyneempi, muun muassa miehen pikkutarkkuus ja jatkuva spiidin käyttö raivostuttivat Adamsia. Yhdysvaltainkiertue päätti Ben Gunnin ajan kakkoskitaristina. Ben ahdistui näkemästään köyhyydestä. Kun ajeltiin läpi pikkukaupunkien, se hänen mielestään oli halpa kiertoajelu ihmisten kurjuuteen. Gunn oli kiertueella alle 21-vuotias, ja hänestä oli alentavaa kököttää autossa yksin, sillä hän ei välttämättä päässyt keikkapaikkoihin sisään kuin vasta juuri ennen settiä. Kiertueen jälkeen nuori mies vaati bändissä isompaa roolia itsellen, eikä uhkavaatimusten esittäminen sopinut muille. Lokakuussa 1983 yhtye teki ilman bändiin vasta liittynyttä Wayne Hussey'a kolme keikkaa, joista kaksi oli Kaliforniassa. Mukaan tuli myös Patricia Morrison, joka oli aiemmin soittanut The Gun Clubissa. Andrew Eldritch vietti aikaansa Morrisonin kanssa naiselle tutuissa Los Angelesin piireissä, kun taas Marx ja Adams saivat jakaa kurjan motellihuoneen ja tulla viikon toimeen pikkurahalla.
Ensilevyllä soittivat myös kitaristi Wayne Hussey ja basisti Craig Adams. Eldritch riitaantui myös Hussey-Adams-kaksikon kanssa, kun yhtyeen toinen levy oli tekeillä. Ensin Eldritch ja Hussey lähtivät elo–syyskuussa 1985 Saksaan työstämään materiaalia kakkoslevylle. Eldritch kaipasi suunnanmuutosta, koska hänen mielestään kaikki mitä bändi teki, kuulosti lopulta samanlaiselta. Kun miehet kuukauden jälkeen palasivat takaisin, Hussey oli allapäin: mitkään hänen ideansa eivät kelvanneet ja kasassa oli vain Eldritchin epämääräisiä luonnoksia. Lokakuussa yhtyeen jäset tapasivat harjoituksissa, ja Husseyn mukaan Eldritch sanoi tylysti: "En laula yhtäkään teidän lauluistanne." "Craig käveli harjoituksista pihalle, ja minä heti seuraavana." Husseyn mukaan Eldritch kuunteli siihen aikaan aivan erilaista musiikkia kuin he muut, ja se alkoi näkyä yhteistyössä musiikillisina erimielisyyksinä. Andy kuunteli Fleetwood Macia ja Foreigneria, kun taas muut kuuntelivat Motörheadia tai vastaavaa. Eldritchin mukaan tilanne meni niin, että hän esitteli muille ideoitaan, mutta jo ensimmäisen kohdalla tuli valitusta, että kappaleessa on liikaa sointuja minuutissa; muut eivät uusia biisejä halunneet soittaa. Esimerkiksi kappaleessa ”Torch” on erikoisia sointumuutoksia, ja se oli Basisti Craig Adamsin mielestä roskaa. Craig totesi, että "Jos tuo on kitaralinja, mä en sitä soita" ja marssi ulos. Wayne Husseyn laulunteosta Eldritch totesi, että pitäisi ensin tuntea kielioppi, jotta voi kirjoittaa biisinsanoja, eikä vain läiskiä muotisanoja peräjälkeen.
Hussey ja Adams perustivat yhteisen bändin nimeltä The Sisterhood. Nimellä on tunnettu myös The Sisters of Mercyn fanikunta. Eldritch suivaantui tästä ja perusti oman The Sisterhood -nimisen yhtyeensä. Eldritchin The Sisterhoodissa oli hänen itsensä lisäksi vierailevia muusikoita (mm. Patricia Morrison), joiden avustuksella hän julkaisi nopeasti singlen ja sitten Gift-nimisen levyn, jotta Hussey ja Adams eivät voisi enää esiintyä tuolla nimellä. Niin Adamsin ja Husseyn The Sisterhoodista tuli The Mission. Eldritch jatkoi The Sisters of Mercya uudella "työvoimalla", ja soittajista yksi – tai yhtyeen toinen jäsen – oli Patricia Morrison. Mutta kun The Sisters of Mercyn toinen studiolevy Floodland 1987 julkaistiin, ei Morrisonia kreditoida levyn tiedoissa; hänet mainitaan vain kiitoksissa.
Hussey hyljeksi myöhemmin Sisters of Mercy -kauttaan, koska se päättyi välirikkoon Eldritchin kanssa. Hän sanoo että kuunteli First and Last and Always -debyyttilevyä jälleen vasta 2000-luvulla, ennen kuin The Mission julkaisi osin sen innoittamana Another Fall From Grace -levynsä (2016). Levy kuulosti mahtavalta, ja kun aika on parantanut haavoja, Hussey totesi ettei hänellä ja Craig Adamsilla olisi mitään sitä vastaan, että he esittäisivät alkuaikojen Sisters of Mercy -kappaleita livenä yhdessä Eldritchin ja Marxin kanssa.
7, Village Place, Leeds
thumb|200px|Andrew Eldritch vuonna 2006.
Talon etupuolen verhot alakerrassa olivat aina kiinni, minkä Marx naureskelee antaneen vaikutelman jostain huumeluolasta. Ja spiidiä kuluikin, sillä Leeds tunnettiin Englannin amfetamiini-pääkaupunkina. Yhtyeen roudari Horigan toteaa, että amfetamiini on pahaksi immuunijärjestelmälle, mutta aine oli kuitenkin kuin tehty Eldritchille, sillä tämä valvoi kellarissa askaroimassa kaikki yöt läpeensä: Andrew hinkkasi ja hinkkasi laulujen lyriikoita, ohjelmoi Dr. Avalanchea ja soitteli hiljakseen halpiskitaraa. Gary Marx taas ei huumeisiin koskenut. Hänen mukaansa Eldritch käytti vielä tuossa vaiheessa amfetamiinia "vähän mutta usein". Tärkeintä oli saada aina ensin hommat tehtyä, ja tässä sekä Marx että Eldritch olivat molemmat tiukkoja.
Osoitteesta 7, Village Place käsin toimi myös levynjulkaisua hoitanut yhtyeen oma levymerkki Merciful Release. Julkaisuyhtiö ei ilmeisesti ollut oikea yhtiö, vaan lähinnä logo ja Andrew Eldritchin projekti. Levyjakelun hoiti Rhino, eikä muilla ollut tietoa minkäänlaisista sopimuksellisista yksityiskohdista tai niiden puutteesta. Julkaisuihin ja mainontaan liittyvä taiteellinen työ oli myös, kaikessa kotikutoisuudessaan, Eldritchin heiniä. Hän väsäili talon olohuoneessa Letraset- tai Caslon-siirtokirjaimilla julisteita, levynkansia ja sanoitusliitteitä, ja kansiin revittiin kuvia milloin mistäkin. Kun The Sisters of Mercy alkoi saada nimeä ja suosiota, Eldritchin ja Marxin majapaikkaan pyrki bändejä, jotka toivoivat saavansa materiaalia julkaistuksi Merciful Releasen kautta.
Julius Chan
Julius Chan (s. 29. elokuuta 1939) oli Papua-Uuden-Guinean pääministeri vuosina 1980–1982 ja 1994–1997.
Andrew Eldritch
7, Village Place, Leeds
Eldritch sai pikkuhiljaa tuntumaa myös levyjen tuottamiseen. Alkuaikoina yhtye julkaisi lukuisia singlejä ja sitten myös EP-levyn. Anaconda-single julkaistiin 1983. Tuosta levystä lähtien Sistersien käytössä oli Portastudion neliraituri, ja sillä Andrew teki uutterasti kokeiluja, opetteli laitteen käyttöä. The Reptile House -EP oli Eldritchin tuottama, ja Marx kehuu bändikaverin tekemää työtä mahtavaksi: "Siinä oli monin tavoin leikillisyyttä verrattuna siihen, että se oli kuitenkin aika vakavailmeinen kokoelma kappaleita.
Julius Chan
Chan syntyi Tangasaarilla, ja hänellä on kiinalaisia sukujuuria. Hän opiskeli Marist College Ashgrove Australiassa ja aloitti aktiivisen osallistumisensa politiikkaan 1960-luvulla. Hänet valittiin Kansalliskokoukseen vuosina 1972, 1977, 1982, 1987 ja 1992. Hän toimi neljästi varapääministerinä ja kahdesti talousministerinä.
Andrew Eldritch
Lauluntekijä
Eldritchin 1980-luvulla käyttämä markettikitara aiheutti hilpeyttä, eikä miestä kehuta kovin hyväksi kitaransoittajaksi. Sisters-kitaristi Wayne Hussey kuitenkin totesi, että sen minkä Eldritch taidossa menetti, hän paikkasi luovuudella. Kun Hussey myöhemmin opetteli kappaleita ja purkasi kappaleita osiinsa, hän tajusi miten nokkelasti jotkut kitarakuviot oli rakennettu. Perustajajäsen, kitaristi Gary Marx taas sanoo, että vaikka Eldritchin kitaransoitto oli alkeellisella tasolla, oli hän alkuaikoina – kun oikein kukaan ei basisti Craig Adamsia lukuun ottamatta liiemmälti osannut soittaa – kuitenkin teknisesti taitava. Husseyn mukaan Eldritchin sävellystapa oli kaikkea muuta kuin vaistonvarainen. Hän ei tyytynyt johonkin, joka sillä hetkellä kuulosti hyvältä, vaan hioi kitaralinjaa päiväkausia. "Miehen akateeminen puoli varmaankin näkyy siinä. Spiidinkäyttö vielä terästi hänen luontaista kykyään keskittyä johonkin intensiivisesti, ja siltä pohjalta kulta-ajan musiikki syntyi." Toisaalta välirikon jälkeen Hussey manaili, että biisienteko kesti joka tapauksessa päiviä, koska rumpukone piti aina ohjelmoida myös.
Songwriting Magazine -lehden Russell Deeks pitää Eldritchin lyriikoita loistavina – toisin kuin useimpia saman ajan goottibändien sanoituksista, joissa pseydo-mystisesti lauletaan käärmeen suutelemisesta. Sen sijaan Eldritchin sanoituksiin mahtuu kaikkien ymmärtämää ja kokemaa elämää. Laulujen sanat käsittelevät muun muassa suhteen päättymistä, elämisen epätoivoa thatcheriläisessä Britanniassa, päihteiden käytön iloja ja vaaroja tai kylmän sodan politiikkaa. Deeks toteaa että vain tosi terävä kirjoittaja pystyy tuottamaan jotakin todella tyhmää erittäin hyvin. Hän käyttää esimerkkinä kappaletta ”This Corrosion”, joka on The Sisters of Mercyn toisella levyllä Floodland. Eldritch itse on todennut biisistä, että kappale on naurettava, koska se kertoo naurettavuudesta. "Soitin Jim Steinmanille ja sanoin, että biisiin tarvitaan nyt jotakin, joka kuulostaa siltä kuin itse Borgiat pyörittäisivät diskobileitä."
Julius Chan
Chan meni vuonna 1966 naimisiin vaimonsa Stellan kanssa. Heillä on neljä lasta.
Bull of the Woods
Bull of the Woods on psykedeelisen rockin yhtyeen The 13th Floor Elevatorsin albumi vuodelta 1969.
Andrew Eldritch
Lauluntekijä
Kaiken mahtipontisuuden seassa on runsaasti ovelia viittauksia kirjallisuuteen, historiaan ja taiteeseen, usein kieli poskessa kirjoitettuna. Esimerkiksi ”Amphetamine Logic” -kappaleen (First And Last And Always, 1985) sanoituksesta voi huomata, että yhtenä innoittimena on toiminut T. S. Elliotin runo The Lovesong Of J Alfred Prufrock. Ihmetystä on voinut herättää myös saman levyn kappaleen nimi: ”Marian (Version)”. Version-sanan voisi kuvitella viittaavan siihen, että levyllä oleva kappale on saman biisin jollain lailla poikkeava versio – kuitenkaan missään ei tiettävästi ole olemassa laulusta eri versiota. Andrew Eldritch valaisi asiaa haastattelussa 80-luvulla, kun hän kertoi olevansa täysin koukussa The Times -lehden sanaristikoihin. Visaisissa ristikoissa vihjeessä voi olla sana version (suom. usein esim. "toisin"), kun ratkaisusana on vihjeen anagrammi. Eldritch viittaa jälleen T. S. Elliotiin, joka kirjoitti runon nimeltä Marina. Eldritchin sanoituksissa on runsaasti tällaista monimutkaisuutta ja kerrostuneita merkityksiä.
Ajoittain Eldritch on ilmaissut turhautuneisuutensa siihen, että kuulijat eivät yleensä ottaen tajua sanoitusten yhteyksiä ja viittauksia. "Nuorilla ei enää ole kykyä tarkastella tekstejä oikein millään älyllisellä tasolla." Vuonna 1997 hän totesi myös: "Toista oli 20 vuotta sitten, kun Dylan, Cohen ja muut saattoivat helposti viitata eri juttuihin, joista ihmisillä ei enää nykyään ole käsitystä. He saattoivat ilmaista asioita paljon laajemmalla sanavarastolla, ei ollut tarvetta vääntää kaikkea rautalangasta."
Suhde goottigenreen
Eldritchiä on kutsuttu "Gootin Kummisedäksi. 1990-luvun alusta lähtien Eldrich itse on torjunut The Sisters of Mercyn leimaamisen goottirockiksi. Hän kuvailee yhtyeen musiikkia humanistiseksi ja modernistiseksi. Eldritch on sättinyt gootti-alakulttuuria, joka on käyttänyt myös Sistersiä innoittajanaan: "Monet pukeutuvat ihan vakavissaan niihin 70-luvun rätteihin, joita me käytimme noin viikon verran vuonna -84 ihan vitsinä – ja vain siksi, että oltiin tarpeeksi pöllyssä." Hän on sanonut myös, että joutuu jatkuvasti vastatusten sellaisten populaarikulttuurin edustajien kanssa, jotka ovat huomattavasti gootimpia kuin The Sisters of Mercy – "Mutta minulla ei tarvitse olla kuin mustat sukat jalassa, niin jo on yli-Demonin leima otsassa."
Viittaukset populaarikulttuurissa
Eldritch on kappaleen ”Andrew Eldritch is Moving Back to Leeds” aiheena The Mountain Goatsin levyllä Goths, joka julkaistiin 19. toukokuuta 2017.
Totti Toivonen
Totti Toivonen (s. 1976 Helsinki) on suomalainen toimittaja ja juontaja. Hän toimii tällä hetkellä Ylen Aamun juontajana. Aikaisemmin hän on toiminut pitkään Puoli Seitsemän -ohjelman toimittajana ja juontajana.
Hän juonsi Ylen Fredi - suomalainen ääni -lähetyksen vappuna 2021. Hän juonsi myös Ylen jouluaaton Kuusijuhla -ohjelman 2021 yhdessä Susanna Laineen kanssa. Elokuussa 2022 hän juonsi Vesa-Matti Loiri on kuollut -erikoislähetyksen.
Toivonen on käynyt Savonlinnan taidelukion ja valmistunut teologian maisteriksi ja aineenopettajaksi Helsingin yliopistosta pääaineenaan yleinen kirkkohistoria. Hän on käynyt Sanoman toimittajakoulun (13. peruskurssi) ja Laajasalon opiston radiotyön linjan.
Hän on kotoisin Helsingistä, mutta käynyt peruskoulun Sulkavalla.
Lähteet
https://anna.fi/ihmiset-ja-suhteet/julkkikset/totti-toivonen-unelmoi-pitkaan-vauvasta-uuden-puolison-kanssa-ehdimme-jo-luulla-ettei-meille-suoda-sellaista
Greenin teoreema
Greenin teoreema on Stokesin lauseeseen tiiviisti liittyvä lause, jonka mukaan: missä
Greenin teoreemaan saavutaan, kun määritellään, josta roottori: Sovelletaan Stokesin lausetta, kun \Gamma on suljettu polku tasolla z = 0 \,\!:
Teoreema on nimetty brittiläisen George Greenin mukaan.
Paias Wingti
Paias Wingti (s. 1951) on papuauusiguinealainen poliitikko. Hän toimi maansa pääministerinä vuosina 1985–1988 ja 1992–1994.
Wingti istuu yhä kansallisessa parlamentissa ja on toiminut vuodesta 2002 Western Highlandsin maakunnan kuvernöörinä. Aiemmin hän on hoitanut samaa virkaa vuosina 1995–1997.
Gracemere
Gracemere on kaupunki Australiassa, Queenslandin osavaltiossa. Kaupungissa oli 10 813 asukasta vuoden 2016 väestönlaskennassa, ja se sijaitsee Brisbanesta luoteeseen. Kaupungin asukkaista noin 27 prosenttia on alle 14-vuotiaita, ja noin kahdeksan prosenttia on yli 65-vuotiaita.
Ilmasto
Emeraldissa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 22 °C ja keskimääräinen sademäärä 839 millimetriä. Tammikuu on lämpimin kuukausi. Silloin vuorokauden keskilämpötila on noin 27 °C. Viilein kuukausi on heinäkuu, jolloin keskilämpötila on noin 16 °C. Sateisin kuukausi on tammikuu, jolloin sataa keskimäärin noin 158 millimetriä. Syyskuu puolestaan on kuivin kuukausi. Silloin keskimääräinen sadanta on noin 21 millimetriä.
Rabbie Namaliu
Rabbie Namaliu (3. huhtikuuta 1947 – 31. maaliskuuta 2023 ) oli papuauusiguinealainen poliitikko. Hän toimi maan pääministerinä vuosina 1988–1992 ja hoiti lisäksi talousministerin ja ulkoministerin virkoja.
Namaliu oli etniseltä taustaltaan tolai ja kotoisin Itä-Uudesta-Britanniasta. Hän oli leski ja kahden pojan isä.
Kai Hyttinen
Kai Ahti Rainer "Kuju" Hyttinen (s. 7. tammikuuta 1947 Mikkeli ) on suomalainen laulaja, säveltäjä ja näyttelijä.
Ura
Kai Hyttisen musiikkiopinnot alkoivat viulutunneilla musiikkiopistossa ja hän soitti kontrabassoa koulun orkesterissa. Myöhemmin instrumentiksi vaihtui kitara.
Vuonna 1964 Hyttinen perusti Sakari Pipatin kanssa lauluduon The Cones, jossa molemmat soittivat myös kitaraa. Duon koelaulu Fazerilla Toivo Kärjen kuunneltavana ei vielä tärpännyt, mutta vuonna 1966 Kai Hyttinen pääsi soolona levyttämään kappaleen "Tyttö", joka oli käännösversio Beatlesin hitistä "Girl". Ensilevytys oli heti menestys samoin kuin vuoden 1966 käännöskappale "Mustaa" (The Rolling Stonesien "Paint It, Black"). Muita tunnettuja 1960-luvun levytyksiä olivat muun muassa "Käymään vain", "Muistan kesän" ja "Bella ciao".
1970-luvulla syntyi hitti toisensa jälkeen. Menestyneitä kappaleita olivat muun muassa "Tuulen tie", "Flirtaten", "Dirlanda", "Nosta lippu salkoon" (alk. Tie a Yellow Ribbon Round the Ole Oak Tree), "Vie vain", "Tuikku murheeseen", "Naiset" (Sailor-yhtyeen Girls, Girls, Girls), "Olen elänyt vain sulle", "Saanhan olla hän", "Copacabana" ja "Varpunen".
Vuosina 1967-1976 Hyttinen levytti 8 Toivo Kärjen originaalisävellystä, sanoittajina yleensä Juha Vainio tai Vexi Salmi, esim. "Ei tule toista kertaa" ja "Levoton", lisäksi eri yhteyksissä runsaasti uusia versioita Kärjen kappaleista. Vielä vuonna 2014 Hyttinen ensilevytti Kärjen vuoden 1943 sävellyksen "Armas Anna", sanoittajana Helena Eeva.
1980-luvulla hitiksi nousi Hyttisen oma sävellys "Kurki" (1985), mutta sen jälkeen levytysrintamalla hiljeni ja Kai Hyttinen laajensi skaalaansa opiskelemalla muun muassa musiikkiteatteria sekä kirkkomusiikkia. Esiintymisiä on ollut muun muassa musikaaleissa, konserteissa Kaj Chydeniuksen laulujen tulkkina sekä television musiikkisarjassa Neljän tuulen tiellä. Tunnetuimpia TV-töitä ovat rooli sarjassa Samaa sukua, eri maata sekä Salatut elämät jossa hän näytteli Antti Jääskeläistä. Hyttinen esiintyy tv:ssä 2010 Lomaräätälit ohjelmassa. Hyttinen nähdään myös suositussa Lehmän vuosi -sarjassa kunnanlääkäri Jouko Puurtisen roolissa. Hyttinen on sekä säveltänyt että sanoittanut omaa tuotantoaan.
Vuonna 2007 Kai Hyttinen julkaisi albumin Timo K. Mukan runoja, johon sävellykset ja sovitukset on tehnyt Jari Vanha.
Hyttinen asui ennen Enontekiön Kilpisjärvellä, jossa hän toimi eräoppaana Vihreä Viikuna Oy:ssä. Ortodoksiksi kääntynyt Hyttinen asui Joensuussa ja opiskeli siellä ortodoksista kirkkomusiikkia. Nykyään hän asuu Orivedellä. Keikkoja Hyttinen tekee edelleen harvakseltaan. Hän näyttelee myös kesäteattereissa ja kaupunginteattereissa.
Wilco Kelderman
Wilco Kelderman (s. 25. maaliskuuta 1991 Amersfoort, Utrecht, Alankomaat) on alankomaalainen maantiepyöräilijä. Hän ajoi Rabobankin Continental-tason kehitysryhmässä kausilla 2010–2011 ja jatkoi saman tallin ykkösjoukkueessa UCI World Tour -tasolla 2012–2016. Tallin nimi vaihtui tuona aikana Belkinin kautta Team LottoNL-Jumboksi. Kausilla 2017–2020 hän edusti Team Sunwebia ja vuosina 2021–2022 Bora-Hansgrohea. Hän palasi Team Jumbo-Vismaan 2023.
Kelderman sijoittui kolmanneksi Italian ympäriajossa 2020. Hän johti kokonaiskilpailua 18. ja 19. etapin jälkeen.
Antto Hilska
Antto Hilska (s. 22. syyskuuta 1993 Tampere) on suomalainen jalkapalloilija, joka edustaa Veikkausliigassa pelaavaa Hakaa. Hän on pelipaikaltaan hyökkääjä.
Hilska on Tampereen Pallo-Veikkojen kasvatti. Hän nousi seuran edustusjoukkueen pelaavaan kokoonpanoon kaudella 2010. Kauden päätteeksi hän siirtyi Tampere Unitediin. Ennen kauden 2011 alkua Tampere United suljettiin Veikkausliigasta, ja Hilska teki kolmivuotisen sopimuksen JJK:n kanssa. Hän pelasi kauden 2011 aikana kahdeksassa Veikkausliigan ottelussa, joista kaikissa hän tuli vaihdosta kentälle. Lisäksi hän pelasi lainalla FC Hämeenlinnan Ykkösen joukkueessa. Kaudesta 2017 alkaen Hilska on pelannut Valkeakoskella FC Hakan riviessä ollen mukana vuoden 2019 ryhmässä nostamassa seuraa Veikkausliigaan.
Alkukauden 2013 Hilska oli loukkaantumisen takia sivussa, mutta palasi kentälle loppukaudeksi ja löysi hyvän vireen joukkueen vaikeuksista huolimatta, ollen lopulta JJK:n maalitilaston kärjessä viidellä osumallaan. Hilska on pelannut myös U21-maajoukkueessa.
Auguste Bravais
Auguste Bravais (8. helmikuuta 1811 Annonay, Ardèche, Ranska – 7. marraskuuta 1863 Le Chesnay, Île-de-France, Ranska) oli ranskalainen monipuolinen fyysikko, joka tunnetaan työstään kristallografian alalla. Bravais'n hilat on nimetty hänen mukaansa.
Elämä ja ura
Bravais suoritti klassisen koulutuksen Collège Stanislasissa Pariisissa ja väitteli tohtoriksi Lyonissa vuonna 1837. Hän oli ensin merivoimien upseeri, sitten tähtitieteen professori Lyonin yliopistossa. Vuonna 1845 hänet nimitettiin fysiikan professoriksi École Polytechniqueen. Vuonna 1854 hänet otettiin Pariisin Académie des Sciencesin maantieteen ja merenkulun jaostoon.
Hänen tieteelliseen toimintaansa kuului erityisesti meteorologian ja kristallografian parissa työskentelyä, jota varten hän teki tieteellisiä matkoja eri puolille maailmaa. Laivastossa hän osallistui hydrografisiin tutkimuksiin Algerian rannikolla. Hän oli mukana suuressa ranskalaisessa retkikunnassa, joka lähetettiin Färsaarille, Pohjois-Skandinaviaan ja Islantiin vuosina 1838-1840, ja jossa Bravais kiinnitti huomiota maankohoamisilmiöön ja arktiseen ilmastoon. Lars Levi Laestadius toimi ranskalaisten oppaana Lapissa.
Bravais herätti uudelleen kiinnostuksen kiteiden ulkoisten muotojen ja niiden sisäisten rakenteiden tutkimiseen. Vuonna 1850 hän todisti, että on olemassa 14 mahdollista kidehilatyyppiä. Lukuisat muut kirjat ja artikkelit kuvastavat Bravais'n tutkimuksia erilaisista aiheista kuin magnetismi, tilastotiede, revontulet, haloilmiö, kasvimaantiede, tähtitiede ja hydrografia.
Oulu 3
Oulu 3 on Hailuodon saaren pohjoispuolella Oulun edustalla Suomen aluevesillä sijaitseva Oulun sataman johtavan väylän sisin majakka. Majakka on rakennettu ja asennettu paikalleen vuonna 1964.
Rakenteeltaan majakka on ns. pohjamajakka eli kasuunimajakka. Merenpohjaan upotettava kasuuniosa sekä majakkatorni rakennettiin Oulun öljysatamassa. Majakan merenpohjaa vasten lasketun betonisen kasuuniosan halkaisija on 22 metriä. Majakka hinattiin Oulusta sijoituspaikalleen, ja hinauksen aikana torniosa oli sijoitettu kasuunin sisäpuolelle. Sijoituspaikalla torni nostettiin ylös, kasuuniosa upotettiin paikalleen ja täytettiin hiekalla ja betonilla.
Pyöreä, 24 metriä korkea majakkatorni on väriltään valkoinen, ja sen välitasanteen yläpuolella kiertää punainen vyö. Majakan lyhtylaitteen korkeus merenpinnasta on 22 metriä.
Kasuunimajakan rakennesuunnittelija oli diplomininsinööri Ilmari Kortesluoma (1916–1976). Insinööritoimistona oli Kortesluoma & Co (perustettu vuonna 1963). Yritys jatkoi myöhemmin nimellä Suunnittelukortes Oy, kunnes se fuusioitiin WSP-konserniin nimellä WSP Finland.
Irja Niemelä
Niemelä opetti suunnistamista opinahjossaan Helsingin yliopiston voimistelulaitoksella, partiolaisille, voimistelunopettajien kesäpäivillä ja suunnistusliiton leireillä ja kursseilla. Hän oli myös perustamassa suunnistusliiton naisvaliokuntaa vuonna 1949 toimien sen puheenjohtajana ja toimi naisten suunnistusvalmentajana. Siviiliammatiltaan hän oli voimistelunopettaja.
Bernard Panafieu
Bernard Louis Auguste Paul Panafieu (26. tammikuuta 1931 – 12. marraskuuta 2017) oli katolisen kirkon ranskalainen pappi. Hänet nimitettiin yhdeksi kardinaaleista 21. lokakuuta 2003, ja hän osallistui uuden paavin valintaan vuoden 2005 konklaavissa.
Panafieu toimi Marseillen arkkipiispana vuosina 1995–2006.
Alec Baldwin
Alexander Rae ”Alec” Baldwin III (s. 3. huhtikuuta 1958 Amityville, New York) on yhdysvaltalainen näyttelijä. Hänet tunnetaan muun muassa roolistaan komediasarjassa 30 Rock (2006–2013).
Mikko Puumalainen
Puumalainen on aiemmin toiminut muun muassa lainsäädäntöneuvoksena oikeusministeriössä, erityisasiantuntijana Suomen EU-edustustossa Brysselissä ja EU-asiantuntijana, kaupallisena neuvoksena ja neuvottelevana virkamiehenä valtioneuvoston kansliassa.
Alec Baldwin
Varhainen elämä
Valmistuttuaan Alfred G. Berner High Schoolista Baldwin aloitti yliopisto-opinnot George Washingtonin yliopistossa vuonna 1976. Vuonna 1979 hän siirtyi opiskelemaan näyttelemistä New Yorkin yliopistoon. Baldwin suoritti Bachelor of Fine Arts -tutkinnon 1990-luvulla.
Elokuva- ja televisioura
Ennen elokuvauraansa Baldwin näytteli 1980-luvun alussa televisiossa. Hän esiintyi ajan suosituissa saippuasarjoissa, kuten The Doctors ja Knots Landing. Ensimmäisenä ensi-iltansa saanut teatterielokuva, jossa hän esiintyy, on Amos Kollekin ohjaama Forever, Lulu vuodelta 1987. Vuosikymmenen kahtena viimeisenä vuonna ilmestyi kuusi teatterielokuvaa, joissa Baldwin näytteli. Kaupallisesti menestyivät parhaiten Tim Burtonin Beetlejuice, jossa Baldwin esittää Adam Maitlandin roolin, ja Mike Nicholsin Working Girl – tieni huipulle (Working Girl), jossa hän esittää Mick Dugania.
Mikko Puumalainen
Kannanottoja
Keväällä 2014 apulaisoikeuskansleri Puumalainen linjasi koulujen uskonnollisten tilaisuuksien olevan ongelmallisia uskonnonvapauden ja yhdenvertaisuuden kannalta. Hän kehotti Opetushallitusta tarkistamaan kouluille annettua uskonnollisia tilaisuuksia koskevaa ohjeistusta. Opetushallitus ja monet poliitikot kritisoivat Puumalaisen lausuntoa.
Alec Baldwin
Elokuva- ja televisioura
Mainittujen lisäksi muita elokuvia, joissa Baldwin on näytellyt, ovat muun muassa Pearl Harbor vuodelta 2001 (roolihenkilönä Jimmy Doolittle) sekä Martin Scorsesen ohjaamat Lentäjä (The Aviator, 2004), jossa hän esitti Juan Trippeä, ja The Departed, jossa hän esitti George Ellerbyn roolia.
Vuoden 2016 presidentinvaalin yhteydessä Baldwin saavutti suuren suosion Donald Trump -imitaatioillaan Saturday Night Liven vaalikampanjaa parodioivissa sketseissä. Baldwin voitti Trumpin roolistaan Emmy-palkinnon kategoriassa paras miesvierailija komediasarjassa.
Rust-elokuvan kuvauksissa lokakuussa 2021 Baldwin ampui vahingossa elokuvan kuvaajan Halyna Hutchinsin kuoliaaksi rekvisiitta-aseella, jonka ei pitänyt olla ladattu. Samassa onnettomuudessa loukkaantui myös elokuvan ohjaaja Joel Souza.
Teatteriura
Baldwin on esiintynyt myös usein teatterinäyttämöllä. Vuonna 1992 hän sai Tony-ehdokkuuden suorituksestaan Stanley Kowalskina Broadway-versiossa Tennessee Williamsin näytelmästä Viettelyksen vaunu. Vuonna 1995 hän esiintyi samaan näytelmään perustuvassa televisioelokuvassa ja sai Golden Globe- ja Emmy-ehdokkuuden. Broadway-debyyttinsä Baldwin teki vuonna 1986 Joe Ortonin näytelmässä Loot. Muita Broadway-näytelmiä, joissa hän on esiintynyt ovat muun muassa Ortonin Entertaining Mr. Sloan, Caryl Churchillin Serious Money ja Ben Hechtin ja Charles MacArthurin Twentieth Century.
Yksityiselämä
Baldwin oli naimisissa näyttelijä Kim Basingerin kanssa vuodesta 1993 vuoteen 2002 saakka. Heillä on vuonna 1995 syntynyt tytär Ireland. Baldwinin ja Basingerin ero ja kiista heidän lapsensa huoltajuudesta saivat paljon julkisuutta. Kesäkuussa 2012 Baldwin avioitui joogaohjaaja Hilaria Thomasin kanssa. Heillä on seitsemän lasta: Vuosina 2013, 2021 ja 2022 syntyneet tyttäret, ja vuosina 2015, 2016, 2018 ja 2020 syntyneet pojat.
Baldwin on poliittiselta kannaltaan demokraatti. Hän on ottanut julkisuudessa aktiivisesti kantaa ajankohtaisiin poliittisiin kysymyksiin.
Lenita Toivakka
Lenita Anneli Toivakka (s. 28. syyskuuta 1961 Helsinki) on suomalainen kokoomusta edustava poliitikko. Hän on toiminut Stubbin hallituksen ulkomaankauppa- ja eurooppaministerinä kesäkuusta 2014 toukokuuhun 2015 ja Sipilän hallituksen ulkomaankauppa- ja kehitysministerinä toukokuusta 2015 kesäkuuhun 2016.
Ura
Toivakka valmistui ylioppilaaksi Töölön yhteiskoulusta vuonna 1980 ja kauppatieteiden maisteriksi Helsingin kauppakorkeakoulusta vuonna 1988. Hän työskenteli Finnairin lentoemäntänä vuosina 1984–1988. Toivakka on toiminut vuosia yrittäjänä ja oli miehensä kanssa Mikkelin K-Citymarketin kauppiaana vuosina 1994–2005. Toivakka on myös osakkaana kauppakeskuksen omistavassa perheyrityksessä.
Toivakka on ollut Mikkelin kaupunginvaltuuston jäsen vuodesta 2004. Eduskuntaan hänet valittiin ensimmäisen kerran Etelä-Savon vaalipiiristä vuoden 2007 vaaleissa. Vuoden 2011 vaaleissa hän sai 5 783 ääntä ollen vaalipiirinsä ääniharava.
Eduskunnassa Toivakka on ollut jäsen suuressa valiokunnassa ja sen työjaostossa, valtiovarainvaliokunnan maatalous- ja liikennejaostoissa, sosiaali- ja terveysvaliokunnassa ja hallintovaliokunnassa. Lisäksi hän oli Kelan valtuuston jäsen vuosina 2008–2011.
Vuosina 2010–2014 Toivakka oli kokoomuksen eduskuntaryhmän ensimmäinen varapuheenjohtaja. Hänet valittiin tehtävään 8. huhtikuuta 2010 Marja Tiuran erottua tehtävästä vaalirahoitus- ja loikkauskohujen seurauksena. Toivakka oli helmikuussa 2010 hävinnyt varapuheenjohtajavaalin Tiuralle arvalla.
Toivakka ei jatkanut ministerinä Petteri Orpon noustua kokoomuksen puheenjohtajaksi. Toivakka ei asettunut ehdokkaaksi vuoden 2019 eduskuntavaaleissa.
Toivakka nimettiin vuonna 2019 YK:n Global Compact -verkoston Suomen osaston pääsihteeriksi. Verkoston toiminnan tavoitteena on edistää vastuullisen liiketoiminnan keinoin YK:n kestävän kehityksen tavoitteita sekä yrityksien välistä kansainvälistä yhteistyötä.
Toivakan yrityksen verosuunnittelu
Huhtikuussa 2016 kansanedustaja Timo Harakka (sd) kertoi eduskunnassa, että tuolloin ulkomaankauppa- ja kehitysministerinä toimineen Toivakan miehen perheyhtiö, jossa Toivakka oli mukana, oli perustanut Belgiaan kiinteistösijoitusyhtiö Vacca-investin vuonna 2007 tarkoituksena välttyä maksamasta veroa yrityksen omistaman kauppakeskuksen mahdollisesta myynnistä tulevasta voitosta. Toivakka myönsi, että yhtiö oli perustettu kyseisessä tarkoituksessa huomauttaen samalla, ettei ollut mukana yhtiön käytännön toiminnassa. Toivakka syytti Harakkaa aluksi valehtelusta. Myöhemmin Harakan esitettyä todisteet Toivakan osallisuudesta Toivakka myönsi olleensa juridisessa vastuussa yrityksen toiminnasta ja pyysi anteeksi sanojaan, jotka olivat olleet omiaan johtamaan kuulijoita harhaan. Valtiovarainministeri Alexander Stubb (kok.) ei pitänyt Toivakan omistuksia belgialaisessa holding-yhtiössä ongelmallisena
Seura-lehden mukaan Toivakan ja hänen miehensä Jukka Toivakan yhtiöt eivät joutuisi maksamaan myyntivoittoveroa jos yhtiöiden omistama mikkeliläinen Kauppakeskus Akseli myydään. Toivakan perheen ja sukulaisten yritysten omistaman belgialaisen holding-yhtiön, Vacca-investin kautta kierrätetty myyntivoittotulo olisi Belgian verolakien mukaan ollut verotonta. Suomen lakien mukaan veroa menisi 20 %.
Yksityiselämä
Toivakka on ollut vuodesta 1987 naimisissa mikkeliläisen yrittäjä Jukka Toivakan kanssa. Heillä on kolme aikuista tytärtä.
Riadh Bouazizi
Maajoukkue
Bouazizi pelasi ensimmäisen maaottelunsa 16. tammikuuta 1996 Mosambikia vastaan. Tunisian voittaessa Afrikan-mestaruuden vuonna 2004 Bouazizi toimi joukkueen kapteenina. Hän on ollut mukana myös vuosien 2002 ja 2006 MM-kisoissa. Bouazizi pelasi 88 maaottelua, joissa hän teki neljä maalia.
Pauliina Viitamies
Viitamies on koulutukseltaan filosofian maisteri ja ammatiltaan historian ja yhteiskuntaopin opettaja. Hänellä on aiemmasta avioliitostaan vuonna 1999 syntynyt poika Onni.
Viitamies nousi Mikkelin kaupunginvaltuustoon vuoden 2000 kunnallisvaaleissa ja hän uusi paikkansa 2004. Hän oli myös Mikkelin kaupunginhallituksen jäsen toukokuuhun 2015 saakka.
Palacio Real de Aranjuez
thumb|250px|Aranjuezin kuninkaallisen palatsin julkisivu.
Palacio Real de Aranjuez on kuninkaallinen palatsi Aranjuezissa, Madridin itsehallintoalueella, Espanjassa. Palatsi on osa Aranjuezin kulttuurimaisemaa, joka on ollut Unescon maailmanperintöluettelon kohde vuodesta 2001.
Palatsin suuret puutarhat, jotka rakennettiin kuninkaallisille pakopaikaksi keskustasangon pölyltä ja kuivuudelta, saavat vetensä Tajo- ja Jarama-joista. Tajon ja keinotekoisen La Ría -kanavan erottamassa saaripuutarhassa (Jardín de la Isla) on koristeellisia italialaisia suihkulähteitä 1500- ja 1600-luvuilta. Puutarhaa pidetään Habsburgien aikaisen Espanjan merkittävimpänä. Suurempi, 1700-luvulla rakennettu Prinssin puutarha (Jardín del Príncipe) sisältää useita arkkitehtuurisia yksityiskohtia kuten puutarhan sisääntuloportti, Apollonin suihkulähde sekä lampi, jonka keskellä seisovat kiinalaistyyliset huvimajat (Estanque de los Chinescos). Puutarhan alueella sijaitsee myös kuninkaallinen venemuseo (Museo de Falúas Reales) ja Juan de Villanuevan suunnittelema kartano Real Casa del Labrador.
Palatsin puutarhat inspiroivat Joaquín Rodrigon säveltämään tunnetuimman teoksensa Concierto de Aranjuezin.
Aiheesta muualla
40.03639°N, -3.60889°W
Live (13th Floor Elevatorsin albumi)
Live on psykedeelinen rock-yhtye The 13th Floor Elevatorsin levy vuodelta 1968.
Kauttua
Kauttua on Eurassa Satakunnassa sijaitseva Kauttuan kylään perustetun Kauttuan ruukin ympärille muodostunut tehdasyhdyskunta, joka yhdessä Euran kirkonkylän kanssa muodostavat nykyään pääosan Euran keskustaajamaa.
Luonnonympäristö
Kauttua sijaitsee Säkylän Pyhäjärven pohjoisrannalla Eurajoen varressa, Säkylän Pyhäjärven luusuan luona.
Keskuspalvelut ja taajama
Kauttualla on liikekeskus, jossa on kauppa, ravintola ja pankki. Lisäksi siellä on muun muassa pallokenttä, karting-rata ja ampumarata.
Tilastokeskuksen taajamarajauksessa 2011 Kauttua on yhdessä Euran kirkonkylän kanssa osa Euran kirkonkyläksi nimettyä Euran keskustaajamaa, jonka väkiluku oli vuoden 2011 lopussa 6 587 asukasta. Aiemmin se on muodostanut oman tilastollisen taajamansa, joka kuitenkin on sittemmin kasvanut yhteen Euran kirkonkylän taajaman kanssa. Taajaman liikennemerkkirajaus ei ulotu Kirkkovainioon eikä Luistariin.
Liikenne
Noin puolentoista kilometrin päässä Kauttualta sijaitsee Euran lentokenttä. Rauman radalta kulki aikoinaan Kauttualle haararata, joka poistettiin käytöstä vuonna 2009.
Teollisuusyhdyskunta
Kauttualla on vuodesta 1908 toiminut alun perin A. Ahlström Osakeyhtiön omistuksessa ollut Kauttuan paperitehdas. Yksi Kauttuan paperitehtaan paperikoneista on nykyään Ahlstrom Tampere Oy:n ja kaksi muuta Jujo Thermal Oy:n omistuksessa. Toinen merkittävä teollisuuslaitos on Amcor Flexibles Finland Oy:n tehdas, joka oli aikanaan myös A. Ahlström Oy:n omistama.
Ruukkiympäristö
Kauttuan vanhin kartta maanmittari Olof Mörtin tekemä vuodelta 1696.
Asutusta Kauttualla uskotaan olleen jo 7 000 vuotta sitten.